****

Európska únia

Európsky fond regionálneho

rozvoja

**Metodický pokyn č. 11**

**verzia 7**

**Programové obdobie 2014 – 2020**

|  |  |
| --- | --- |
| **Vec:** | na zabezpečenie koordinácie synergických účinkov medzi EŠIF a inými nástrojmi podpory EÚ a SR |
| **Určené pre:** | Riadiace orgány  Sprostredkovateľské orgány  Pracovnú komisiu pre koordináciu a zabezpečenie synergických účinkov medzi EŠIF a ostatnými nástrojmi podpory EÚ a SR  Národné kontaktné body pre OP |
| **Na vedomie:** | Certifikačný orgán  Orgán auditu  Gestori horizontálnych princípov |
| **Vydáva:** | Centrálny koordinačný orgán  Ministerstvo investícií, regionálneho rozvoja a informatizácie Slovenskej republiky  v súlade s kapitolou 1.2, ods. 3, písm. b) Systému riadenia európskych štrukturálnych a investičných fondov |
| **Záväznosť:** | Metodický pokyn má záväzný charakter v celom rozsahu, ak v jeho texte nie je pri konkrétnom ustanovení uvedené inak. |
| **Počet príloh:** | 1 |
| **Dátum vydania:** | 30.04.2021 |
| **Dátum účinnosti:** | 15.06.2021 |
| **Schválil:** | JUDr. Denisa Žiláková  generálna riaditeľka sekcie centrálny koordinačný orgán |

Obsah

[1 Úvod 1](#_Toc69369469)

[2 Základné princípy a koncepty pre synergie 2](#_Toc69369470)

[3 Zabezpečenie koordinácie synergií medzi EŠIF a ostatnými nástrojmi podpory EÚ a SR 3](#_Toc69369471)

[4 Mechanizmus zabezpečenia koordinácie synergických účinkov medzi EŠIF a ostatnými nástrojmi podpory EÚ a SR 5](#_Toc69369472)

[4.1 Pracovná komisia pre koordináciu a zabezpečenie synergických účinkov medzi EŠIF a ostatnými nástrojmi podpory EÚ a SR 6](#_Toc69369473)

[4.2 Zostavovanie harmonogramu vyhlasovania výziev a vyzvaní, identifikácia synergických účinkov a posudzovanie týchto podkladov pracovnou komisiou 7](#_Toc69369474)

[4.2.1 Postup RO 7](#_Toc69369475)

[4.2.2 Postup pracovnej komisie 8](#_Toc69369476)

[4.2.3 Aktualizácia harmonogramov vyhlasovania výziev a vyzvaní 8](#_Toc69369477)

[5 Spoločné postupy a uplatňovanie koordinácie synergických účinkov 9](#_Toc69369478)

[6 Zoznam príloh 11](#_Toc69369479)

1. Úvod
2. Nariadenie Európskeho parlamentu a Rady (EÚ) č. 1303/2013[[1]](#footnote-2) (ďalej len „všeobecné nariadenie“), ktorým sa stanovujú spoločné ustanovenia o Európskom fonde regionálneho rozvoja (ďalej len „EFRR“), Európskom sociálnom fonde (ďalej len „ESF“), Kohéznom fonde (ďalej len „KF“), Európskom poľnohospodárskom fonde pre rozvoj vidieka (ďalej len „EPFRV“) a Európskom námornom a rybárskom fonde (ďalej len „ENRF“) stanovuje pre tieto európske štrukturálne a investičné fondy (ďalej len „EŠIF“) spoločný strategický rámec. Všeobecné nariadenie taktiež stanovuje opatrenia potrebné na zabezpečenie koordinácie medzi EŠIF navzájom, ako aj ďalšími nástrojmi EÚ a vnútroštátnymi nástrojmi podpory.
3. V zmysle čl. 4 všeobecného nariadenia EŠIF poskytnú podporu prostredníctvom programov pre naplnenie stratégie EÚ na zabezpečenie inteligentného, udržateľného a inkluzívneho rastu, ako aj úloh jednotlivých EŠIF podľa ich cieľov vychádzajúcich zo zmluvy o fungovaní EÚ, vrátane hospodárskej, sociálnej a územnej súdržnosti, so zreteľom na integrované usmernenia stratégie Európa 2020, odporúčanie Rady pre SR, prípadne ďalšie odporúčania relevantných orgánov EÚ pre SR a na národnej úrovni so zreteľom na Národný program reforiem.
4. Nariadenie Európskeho parlamentu a Rady (EÚ) 2021/241 z 12. februára 2021, ktorým sa zriaďuje Mechanizmus na podporu obnovy a odolnosti (ďalej len „mechanizmus“) v článku 28 Koordinácia a komplementarita upravuje: Komisia a dotknuté členské štáty úmerne k svojej príslušnej zodpovednosti podporujú synergie a zabezpečujú účinnú koordináciu medzi mechanizmom a inými programami a nástrojmi Únie vrátane Nástroja technickej podpory, a najmä s opatreniami financovanými z fondov Únie. Na tento účel: a) zabezpečujú medzi rôznymi nástrojmi na úrovni Únie, na vnútroštátnej a v príslušných prípadoch regionálnej úrovni komplementaritu, synergiu, koherentnosť a konzistentnosť, najmä vo vzťahu k opatreniam financovaným z fondov Únie, a to ako vo fáze plánovania, tak aj vo fáze implementácie.
5. S cieľom maximalizovať prínos EŠIF je potrebné nadviazať aj na iné nástroje podpory EÚ, ktoré taktiež prispievajú k tematickým cieľom definovaným vo všeobecnom nariadení. Preto je potrebné podporovať súčinnosť a účinnú koordináciu medzi všetkými dostupnými nástrojmi na európskej, národnej a miestnej úrovni. Z týchto dôvodov je možné kombinovať zdroje EŠIF s ďalšími nástrojmi podpory doplnkovým spôsobom.
6. Účelom tohto metodického pokynu je poskytnúť usmernenie Pracovnej komisii pre koordináciu a zabezpečenie synergických účinkov medzi EŠIF a ostatnými nástrojmi podpory EÚ a SR (ďalej aj „pracovná komisia“), riadiacim orgánom (ďalej len „RO“), sprostredkovateľským orgánom (ďalej len „SO“) pri definovaní synergií v rámci EŠIF, ako aj EŠIF s inými nástrojmi podpory EÚ a SR, ktoré budú mať za následok zvýšenie intervencií a ich účinku v rámci plánovaných aktivít. Synergie uvedené v prílohe č. 1 tohto metodického pokynu predstavujú odporúčania na programovej úrovni pre identifikáciu synergií v programovom období 2014 – 2020.
7. Základné princípy a koncepty pre synergie [[2]](#footnote-3)

**Synergie** znamenajú spoločné alebo koordinované úsilie na dosiahnutie väčšieho vplyvu a efektívnosti vynaloženia finančných prostriedkov.

**V súlade s dokumentmi EK synergiu možno chápať aj ako komplementaritu/doplnok/väzbu medzi programami pre efektívnu implementáciu projektov z rôznych zdrojov financovania za dodržania určitých podmienok. Synergia môže byť dosiahnutá:**

1. spojením finančnej podpory z jedného alebo viacerých EŠIF, alebo z jedného alebo viacerých programov a z iných nástrojov EÚ a SR v jednom projekte (za predpokladu, že nedochádza k dvojitému financovaniu tej istej výdavkovej položky)
2. realizáciou po sebe idúcich projektov, ktoré na seba nadväzujú, alebo
3. realizáciou paralelných projektov, ktoré sa navzájom dopĺňajú (za predpokladu, že nedochádza k dvojitému financovaniu tých istých výdavkových položiek).

Synergie sa teda týkajú získania väčšieho vplyvu na konkurencieschopnosť, zamestnanosť a rast v EÚ kombináciou EŠIF, Horizontu 2020 a iných nástrojov EÚ strategickým a súdržným spôsobom.

**Princípy kombinovaného financovania programov z EŠIF s ostatnými nástrojmi podpory:**

1. nenahrádzanie národného/regionálneho a súkromného spolufinancovania v rámci projektov;
2. zamedzenie dvojitého financovania;
3. súčinnosť medzi programami.

|  |
| --- |
| Princípy synergií budú uplatňované na rôznych úrovniach, a to z národnej úrovne a z úrovne EÚ.  Cieľom je na jednej strane dosiahnuť, aby potenciálny žiadateľ, resp. prijímateľ mal k dispozícii čo najväčší možný objem investícií na realizáciu svojich aktivít a na druhej strane je pre RO najdôležitejšie, aby sa dosiahol cieľ programu meraný prostredníctvom výsledkových ukazovateľov, ktoré sa dosiahnu mimo programovej úrovne ďalšími dodatočnými investíciami. Pre zamedzenie dvojitého financovania prijímateľ nemôže financovať tie isté výdavky prostredníctvom viacerých finančných zdrojov. |

1. Zabezpečenie koordinácie synergií medzi EŠIF a ostatnými nástrojmi podpory EÚ a SR

|  |
| --- |
| **Relevantná právna úprava v legislatíve EÚ:**  Čl. 4 ods. 6 všeobecného nariadenia: EK a členské štáty zabezpečujú v súlade so svojimi príslušnými zodpovednosťami koordináciu medzi EŠIF a medzi EŠIF a inými príslušnými politikami, stratégiami a nástrojmi EÚ, vrátane tých, ktoré tvoria rámec vonkajšej činnosti EÚ.  Čl. 15 ods. 1 písm. b) bod i) všeobecného nariadenia: Partnerská dohoda stanovuje opatrenia na zabezpečenie efektívneho vykonávania EŠIF, vrátane opatrení v súlade s inštitucionálnym rámcom členských štátov EÚ na zabezpečenie koordinácie medzi EŠIF a inými finančnými nástrojmi EÚ a vnútroštátnymi finančnými nástrojmi a s Európskou investičnou bankou (ďalej len „EIB“).  Čl. 65 ods. 11 všeobecného nariadenia: Na operáciu možno udeliť podporu z jedného alebo viacerých EŠIF alebo z jedného alebo viacerých programov a z iných nástrojov EÚ v prípade, keď sa na výdavkovú položku zahrnutú do žiadosti o platbu na úhradu jedným z EŠIF neposkytla podpora z iného fondu alebo nástroja EÚ, ani podpora z rovnakého fondu v rámci iného programu.  Čl. 67 ods. 5 písm. b) a čl. 68 ods. 1 písm. c) všeobecného nariadenia umožňuje v súlade s pravidlami vyrovnávanie nákladových modelov (jednotkových nákladov, jednorazových platieb a paušálnych sadzieb) za zodpovedajúce náklady a podobných typov operácií a prijímateľov uplatňovaných v prípade politík EÚ pri podobnom druhu operácie a prijímateľa.  Čl. 70 ods. 2 všeobecného nariadenia v platnom znení umožňuje umiestniť až do 15 % podpory poskytnutej z EFRR, KF, EPFRV a ENRF na úrovni priority v čase prijatia programu a až do 3 % z alokácie na program ESF (čl. 13 nariadenia ESF v platnom znení) na operácie mimo oblasti programu[[3]](#footnote-4).  Čl. 96 ods. 3 písm. d) všeobecného nariadenia stanovuje v rámci programov opatrenia pre medziregionálne a nadnárodné opatrenia, ktorých prijímatelia sa nachádzajú aspoň v jednom ďalšom členskom štáte.  Čl. 96 ods. 6 písm. a) všeobecného nariadenia: so zreteľom na obsah partnerskej dohody sa v programe tiež stanovia mechanizmy na zabezpečenie koordinácie medzi fondmi, EPFRV, ENRF a inými finančnými nástrojmi EÚ a vnútroštátnymi finančnými nástrojmi a s EIB, a to so zreteľom na ustanovenia vymedzené v spoločnom strategickom rámci (príloha I všeobecného nariadenia). V prípade Programu rozvoja vidieka SR 2014 – 2020 (ďalej len „PRV“) sa uplatňuje čl. 8, ods. 1, písm. l) nariadenia Európskeho parlamentu a Rady (EÚ) č. 1305/2013, v zmysle ktorého sa v programe uvedú informácie o komplementárnosti s opatreniami financovanými inými nástrojmi spoločnej poľnohospodárskej politiky (ďalej len „SPP“) a z EŠIF.  Informácie o komplementárnosti a koordinácii s fondmi EŠIF a inými relevantnými finančnými nástrojmi EÚ a členských štátov EÚ sa riadia v rámci operačného programu Rybné hospodárstvo 2014 – 2020 (ďalej len „OP RH“) nariadením Európskeho parlamentu a Rady (EÚ) č. 508/2014, čl. 18, ods. 1, písm. l).  Príloha I, ods. 3 a 4 k všeobecnému nariadeniu požaduje, aby EK a členské štáty podporovali súčinnosť, účinnú koordináciu a komplementaritu medzi rôznymi programami. |

Súčinnosť pri dosiahnutí zvýšených synergických účinkov si vyžaduje dôslednú prípravu vo všetkých fázach plánovania a implementácie a podporu všetkých zúčastnených strán. Na dosiahnutie synergií na všetkých úrovniach a vo všetkých fázach plánovania a realizácie, je potrebné:

1. na strategickej úrovni zvýšiť povedomie o možnostiach implementácie formou informovania a publicity a pochopenia možností, ktoré ponúkajú rôzne programy EÚ, ako aj rozvoj stratégií, a to aj v prepojení na Stratégiu výskumu a inovácií pre inteligentnú špecializáciu SR (ďalej len „RIS3“)[[4]](#footnote-5) a stratégií a plánov na úrovni EÚ;
2. rozvíjať programy a plány v rámci EŠIF, t. j. plánovanie v rámci harmonogramov vyhlasovania výziev, vyzvaní národných projektov, vyzvaní veľkých projektov a vyzvaní projektov technickej pomoci (ďalej len „harmonogram vyhlasovania výziev a vyzvaní“ alebo aj „HVVV“[[5]](#footnote-6)) v zmysle vzoru CKO č. 5, vrátane výberu priorít, špecifických cieľov, typov aktivít a potenciálnych žiadateľov, resp. prijímateľov;
3. zabezpečiť nastavenie mechanizmov, výber projektov, informovanosť, publicitu a poradenstvo pre potenciálnych žiadateľov, resp. prijímateľov, monitorovanie implementácie a pod.

|  |
| --- |
| RO zabezpečí plánovanie výziev a vyzvaní v rámci zostavovania HVVV rešpektujúc možné dosiahnutie synergických účinkov. RO bude informovať potenciálnych žiadateľov, resp. prijímateľov o identifikovaných synergických účinkoch v rámci vyhlasovanej výzvy/zverejneného vyzvania na webovom sídle OP. |

1. Mechanizmus zabezpečenia koordinácie synergických účinkov medzi EŠIF a ostatnými nástrojmi podpory EÚ a SR

V zmysle kap. 2.1 Partnerskej dohody SR na roky 2014 – 2020 (ďalej len „PD SR“) boli identifikované synergie medzi príslušnými tematickými cieľmi a ostatnými nástrojmi podpory EÚ, medzi cieľom Investovanie do rastu a zamestnanosti a cieľom Európska územná spolupráca, vrátane podpory zohľadňujúcej makroregionálne stratégie a vo vzťahu k vnútroštátnym nástrojom podpory.

V kapitole 8 príslušných programov (v prípade OP RH v kapitole 3.4, PRV v kapitole 14 a kapitole 6 v programoch EÚS), resp. ich relevantných príloh, boli identifikované synergie medzi jednotlivými programami financovanými z EŠIF, ako aj synergie medzi EŠIF a ostatnými nástrojmi podpory EÚ a SR.

Rámcovo stanovené synergie v PD SR a programoch je potrebné špecifikovať pre jednotlivé výzvy/vyzvania konkrétnejšie. Pre účely koordinácie možných synergických účinkov sú v prílohe č. 1 tohto metodického pokynu uvedené identifikované synergie, ktoré sú stanovené na programovej úrovni a majú odporúčací charakter.

Základom pre posúdenie možných synergických účinkov je zostavenie HVVV. Pri zostavení HVVV na príslušný kalendárny rok[[6]](#footnote-7) určí RO synergie vo vzťahu k iným EŠIF a ostatným nástrojom podpory EÚ a SR, na čo môže využiť odporúčania uvedené v prílohe č. 1 tohto metodického pokynu. Dôležité pre posúdenie synergického účinku je plánované zverejnenie výzvy/vyzvania najmä vo vzťahu k iným synergickým výzvam/vyzvaniam z EŠIF v danom kalendárnom roku a existencia otvorených výziev a vyzvaní z predchádzajúceho obdobia. Iné je posúdenie synergických účinkov v rámci ostatných nástrojov podpory EÚ, kde je potrebné vždy uviesť odkaz na program, bez ohľadu na to, či bude výzva zverejnená.

Pre identifikáciu relevantných synergií je potrebná aktívna spolupráca   
a komunikácia medzi jednotlivými RO, SO, orgánmi zodpovednými za EÚS, gestormi HP, kontaktnými orgánmi SR zodpovednými za implementáciu nástrojov podpory EÚ a orgánmi zodpovednými za nástroje podpory SR. Komunikácia pri zostavovaní HVVV má viesť okrem identifikácie predpokladaných synergií aj k synchronizácii načasovania synergických výziev a/alebo vyzvaní tak, aby očakávaný synergický účinok mohol reálne nastať.

|  |
| --- |
| RO pre Operačný program Kvalita životného prostredia na obdobie 2014 – 2020 (ďalej len „OP KŽP“) pripravuje, v zmysle HVVV, zverejnenie výzvy v príslušnom kalendárnom roku na prioritnú os 4, investičnú prioritu 4.1 a), špecifický cieľ 4.1.1 „Zvýšenie podielu OZE na hrubej konečnej spotrebe“. RO OP KŽP identifikuje predpokladané synergie v zmysle PD SR, OP KŽP a prílohy č. 1 tohto metodického pokynu a kontaktuje príslušné subjekty, kde sa predpokladá synergická výzva, aby zistil, či takúto výzvu plánujú zverejniť v danom období alebo či takáto výzva nie je otvorená z predchádzajúceho obdobia (tzn. či je reálna existencia synergie v danom roku).  Plánovaná synergická výzva zaradená do HVVV v tom istom roku pripadá z PRV 2014 – 2020, Priorita 5, opatrenie 4, 6, fokusová oblasť 5c „Uľahčenie dodávok a využívania OZE, vedľajších produktov, odpadov, zvyškov a iných nepotravinových surovín na účely bioekonomiky“.  Predmetné informácie uvedie RO v podkladoch vypracovaných podľa vzoru CKO č. 5 uvedeného na stránke [www.partnerskadohoda.gov.sk/vzory-cko/](http://www.partnerskadohoda.gov.sk/vzory-cko/) , ktorú následne RO predkladá pracovnej komisii. |

Iný prípad posúdenia synergických účinkov môže nastať vtedy, ak stratégia programu je navrhnutá tak, že určité špecifické aktivity budú najskôr financované z iných nástrojov podpory EÚ a až následne bude zverejnená výzva relevantného programu SR.

Pre zabezpečenie základných princípov synergie je dôležité informovať potenciálnych žiadateľov, resp. prijímateľov na webovom sídle [www.partnerskadohoda.gov.sk](http://www.partnerskadohoda.gov.sk) o identifikovaných synergických účinkoch príslušných programov EŠIF, ale aj o iných nástrojoch podpory EÚ a SR. Je potrebné uviesť odkaz na webové sídla orgánov implementujúcich nástroje podpory, ktoré sú synergické k príslušnej výzve alebo programu. Pre zabezpečenie informovanosti potenciálneho žiadateľa, resp. prijímateľa sa odporúča uviesť aj jednotný informačný systém EK s odkazom na webové sídlo ECAS[[7]](#footnote-8).

* 1. Pracovná komisia pre koordináciu a zabezpečenie synergických účinkov medzi EŠIF a ostatnými nástrojmi podpory EÚ a SR

V zmysle prílohy č. I všeobecného nariadenia, schválenej PD SR[[8]](#footnote-9) a aktuálnej verzie schváleného Systému riadenia EŠIF na programové obdobie 2014 – 2020[[9]](#footnote-10), Pracovnú komisiu pre koordináciu a zabezpečenie synergických účinkov medzi EŠIF a ostatnými nástrojmi podpory Únie a SR zriadil Úrad podpredsedu vlády SR pre investície a informatizáciu (do 30.6.2020), od 1.7.2020 plní úlohu Ministerstvo investícií, regionálneho rozvoja a informatizácie Slovenskej republiky (ďalej len „pracovná komisia“). Pracovná komisia s cieľom spoločného plánovania investícií z EŠIF zabezpečuje koordináciu synergických účinkov medzi EŠIF navzájom a medzi EŠIF a ostatnými nástrojmi podpory EÚ a SR.

Základnou úlohou pracovnej komisie je preskúmať a posúdiť konzistentnosť údajov o identifikovaných synergiách pre jednotlivé výzvy/vyzvania v rámci HVVV a prepojenosť jednotlivých intervencií medzi jednotlivými programami EŠIF, ako aj prepojenosť na iné nástroje finančnej podpory.

Pracovná komisia je expertným koordinačným orgánom zriadeným na medzirezortnej úrovni a je zložená z predsedu, podpredsedu a ostatných členov. Postavenie, pôsobnosť, zloženie a pravidlá činnosti pracovnej komisie sú upravené v štatúte a rokovacom poriadku. Aktuálny zoznam členov pracovnej komisie je zverejnený na webovom sídle www.partnerskadohoda.gov.sk.

Organizačnú a vecnú činnosť pracovnej komisie zabezpečuje sekretariát pracovnej komisie.

* 1. Zostavovanie harmonogramu vyhlasovania výziev a vyzvaní, identifikácia synergických účinkov a posudzovanie týchto podkladov pracovnou komisiou
     1. Postup RO[[10]](#footnote-11)

1. RO každoročne v termíne do 30. septembra zašle za príslušný OP pracovnej komisii elektronicky na adresu [synergie.cko@vicepremier.gov.sk](mailto:synergie.cko@vicepremier.gov.sk) harmonogram vyhlasovania výziev, vyzvaní národných projektov, vyzvaní veľkých projektov, vyzvaní projektov technickej pomoci a plánovaných vyzvaní pre finančné nástroje[[11]](#footnote-12) na nasledujúci kalendárny rok s identifikovanými synergiami. Štruktúra údajov HVVV, vrátane identifikácie synergií, je stanovená v samostatnom vzore CKO č. 5 na adrese <http://www.partnerskadohoda.gov.sk/vzory-cko/>
2. RO pre PRV zostaví HVVV, vrátane identifikácie synergií, podľa vzoru CKO č. 5 a zašle ho v elektronickej forme, na adresu [synergie.cko@vicepremier.gov.sk](mailto:synergie.cko@vicepremier.gov.sk) každoročne v termíne do 30. Septembra.
3. Zároveň RO každoročne v termíne do 30. septembra zašle v elektronickej forme na adresu [synergie.cko@vicepremier.gov.sk](mailto:synergie.cko@vicepremier.gov.sk) zdôvodnenie identifikácie synergie (novej nad rámec prílohy č.1) a/alebo neidentifikácie synergie (uvedenej v prílohe č. 1), ktoré bude vypracované podľa vzoru CKO č. 5.
4. Koordináciu synergií výziev MAS zabezpečí RO pre IROP a RO pre PRV s cieľom informovať potenciálnych žiadateľov, resp. prijímateľov o predpokladaných synergiách pri výzve MAS, a to v súlade so schválenou stratégiou MAS. RO pre IROP a RO pre PRV elektronicky zašle súhrnnú informáciu o uplatňovaní mechanizmu koordinácie synergických účinkov v rámci výziev MAS k EŠIF a iným nástrojom podpory EÚ a SR na adresu [synergie.cko@vicepremier.gov.sk](mailto:synergie.cko@vicepremier.gov.sk) každoročne v termíne do 31. decembra.
5. Zástupcovia zodpovední za implementáciu tematicky príslušných nástrojov podpory EÚ a SR, vrátane zástupcov programov EÚS, ktorých RO je mimo územia SR, sú povinní poskytnúť súčinnosť RO a pracovnej komisii pri napĺňaní úloh ustanovených v kap. 4.2 tohto metodického pokynu.
   * 1. Postup pracovnej komisie
        1. Pracovná komisia zasadá a schvaľuje HVVV na nasledujúci kalendárny rok každoročne v termíne do 15. novembra. Schvaľovanie HVVV na nasledujúci kalendárny rok formou hlasovania môže prebiehať v rámci:
   1. riadneho prezenčného zasadnutia alebo on-line formou riadneho zasadnutia pracovnej komisie v závislosti od epidemiologickej situácie alebo
   2. per-rollam prerokovania

schválením nadpolovičnej väčšiny hlasov všetkých členov s hlasovacím právom.

Pracovná komisia na svojom zasadnutí:

1. preskúma harmonogram vyhlasovania výziev, vyzvaní národných projektov, vyzvaní veľkých projektov, vyzvaní projektov technickej pomoci a  plánovaných vyzvaní pre finančné nástroje a v prípade potreby navrhne ich úpravy,
2. posúdi synergie, ktoré RO identifikoval pre jednotlivé výzvy a vyzvania uvedené v HVVV a v prípade potreby navrhne ich úpravy alebo doplnenie,
3. prijme stanovisko k synergiám, ktoré RO identifikoval pre jednotlivé výzvy a vyzvania uvedené v HVVV.
   * + 1. Stanovisko pracovnej komisie k synergiám, ktoré RO identifikoval pre jednotlivé výzvy a vyzvania uvedené v HVVV:
4. V prípade, že informácie predložené RO v zmysle časti 4.2.1. ods.1 až 3 obsahujú požadované a odsúhlasené údaje, vydá pracovná komisia súhlasné stanovisko a to do 5 pracovných dní po zasadnutí pracovnej komisie. V prípade, že pracovná komisia nedoručí svoje stanovisko do 5 pracovných dní od svojho zasadnutia, považuje sa táto skutočnosť za doručenie súhlasného stanoviska.
5. V prípade, že pracovná komisia na základe predložených informácií od RO v zmysle časti 4.2.1. ods.1 až 3 zistí nesúlad s týmto metodickým pokynom, vydá do 5 pracovných dní po zasadnutí pracovnej komisie nesúhlasné stanovisko a požiada RO o úpravu informácií v termíne najneskôr do 5 pracovných dní odo dňa doručenia nesúhlasného stanoviska. RO je povinný zohľadniť, príp. preskúmať stanovisko pracovnej komisie a v prípade neakceptácie, resp. čiastočnej akceptácie stanoviska pracovnej skupiny predložiť svoje vyjadrenie a informovať pracovnú komisiu o úprave HVVV alebo identifikovaných synergických účinkoch.

Stanovisko pracovnej komisie sa zasiela RO v elektronickej forme.

3. Schválený HVVV je podkladom pre Stálu komisiu Rady vlády SR pre vedu, techniku a inovácie pre implementáciu RIS3, ktorá na jeho základe vyberie výzvy/vyzvania relevantné k RIS3. Príslušný RO je povinný predložiť relevantné výzvy/vyzvania na vyjadrenie Stálej komisii Rady vlády SR pre vedu, techniku a inovácie pre implementáciu RIS3.

* + 1. Aktualizácia harmonogramov vyhlasovania výziev a vyzvaní

V prípade zmien v HVVV, ktoré sa týkajú doplnenia novej plánovanej výzvy, nového plánovaného vyzvania, identifikácie zmien (doplnenie alebo odstránenie) synergií alebo tiež v prípade, ak dôjde k posunu plánovaného vyhlásenia výzvy alebo vyzvania o viac ako 6 mesiacov[[12]](#footnote-13), sú RO povinné zaslať návrh aktualizácie HVVV[[13]](#footnote-14) spolu s informáciou o identifikovaných synergiách pracovnej komisii na posúdenie v elektronickej forme na adresu [synergie.cko@vicepremier.gov.sk](mailto:synergie.cko@vicepremier.gov.sk). RO predkladá aktualizáciu HVVV kedykoľvek v priebehu kalendárneho mesiaca. Sekretariát pracovnej komisie požiadavky na aktualizáciu  HVVV od jednotlivých OP zosumarizuje podľa stavu k poslednému dňu príslušného kalendárneho mesiaca a do 3 pracovných dní predloží na prerokovanie „per rollam“ pracovnej komisii. Pracovná komisia posúdi návrh aktualizácie HVVV a vydá súhlasné alebo nesúhlasné stanovisko k synergiám, ktoré RO identifikoval pre jednotlivé výzvy a vyzvania v súvislosti s aktualizáciou HVVV.

Po zaslaní súhlasného stanoviska (pre potreby zverejnenia) je RO povinný bezodkladne predložiť sekretariátu pracovnej komisie aktualizovaný harmonogram výziev a vyzvaní (HVVV) v xls. formáte.

Uvedená aktualizácia musí obsahovať (bez sledovania zmien, resp. farebného rozlíšenia):

- prípadné zapracovanie pripomienok členov pracovnej komisie,

- doplnenie platnej verzie aktualizovaného dokumentu

Sekretariát pracovnej komisie neodkladne po zasadnutí pracovnej komisie zabezpečí spoluprácu nevyhnutnú pre zverejnenie posúdených identifikovaných synergií v rámci HVVV na webovom sídle [www.partnerskadohoda.gov.sk](http://www.partnerskadohoda.gov.sk).

1. Spoločné postupy a uplatňovanie koordinácie synergických účinkov

V prípade identifikácie problémov v rámci postupov pri zostavovaní HVVV spolu s identifikáciou synergií pracovná komisia vypracuje v spolupráci s RO nápravné opatrenia, príp. upraví alebo prijme nové postupy koordinácie.

Sekretariát pracovnej komisie pripraví najneskôr do 28. februára príslušného kalendárneho roka za predchádzajúci kalendárny rok informáciu o zmenách v HVVV, intervenciách medzi programami EÚ a ostatnými nástrojmi podpory EÚ a SR a makroregionálnymi stratégiami, vrátane identifikácie nedostatkov a návrhu príslušných nápravných opatrení na zlepšenie celkovej koordinácie nástrojov podpory EÚ a SR (hodnotiaca správa)[[14]](#footnote-15). Správa sa po schválení pracovnou komisiou predkladá na rokovanie vlády SR ako informatívny materiál.

Použité skratky v metodickom pokyne a prílohách

|  |  |
| --- | --- |
|  |  |
| AMIF  CEF  CKO | Fond pre azyl, migráciu a integráciu  Nástroj na prepájanie Európy  Centrálny koordinačný orgán |
| CVTI | Centrum vedecko-technických informácií |
| EBOR | Európska banka pre obnovu a rozvoj |
| ECAS  EF | European Citizen Action Service – Európska občianska akčná služba  Environmentálny fond |
| EFRR | Európsky fond regionálneho rozvoja |
| EIB | Európska investičná banka |
| EIT | Európsky inovačný a technologický inštitút |
| EK | Európska komisia |
| ENRF | Európsky námorný a rybársky fond |
| EPFRV | Európsky poľnohospodársky fond pre rozvoj vidieka |
| ES | Európske spoločenstvo |
| ESF | Európsky sociálny fond |
| ESFRI | Európske strategické fórum pre výskumné infraštruktúry |
| EŠIF | Európske štrukturálne a investičné fondy |
| ETC | Európska územná spolupráca |
| EÚ | Európska únia |
| EÚS | Európska územná spolupráca |
| EZÚS  FEAD  HVVV | Európske zoskupenie územnej spolupráce  Fond európskej pomoci pre najodkázanejšie osoby  Harmonogram vyhlasovania výziev a vyzvaní |
| IKT  INEA | Informačno-komunikačné technológie  Výkonná agentúra pre inovácie a siete |
| IROP  JASPERS  JESSICA | Integrovaný regionálny operačný program  Spoločná pomoc pri podpore projektov v európskych regiónoch  Spoločná európska podpora trvalo udržateľných investícií do mestských oblastí |
| KEGA | Kultúrna a edukačná agentúra Ministerstva školstva, vedy, výskumu a športu Slovenskej republiky |
| KF | Kohézny fond |
| KIC  MAS  MDV SR | Znalostné a inovačné spoločenstvá  Miestna akčná skupina  Ministerstvo dopravy a výstavby Slovenskej republiky |
| MF SR | Ministerstvo financií Slovenskej republiky |
| MH SR  MP | Ministerstvo hospodárstva Slovenskej republiky  Metodický pokyn |
| MRK | Marginalizované rómske komunity |
| MSP | Malé a stredné podniky |
| MŠVVaŠ SR | Ministerstvo školstva, vedy, výskumu a športu Slovenskej republiky |
| OECD | Organizácia pre hospodársku spoluprácu a  rozvoj |
| OLAF | Európsky úrad pre boj proti podvodom |
| OP | Operačný program |
| OP II | Operačný program Integrovaná infraštruktúra |
| OP KŽP | Operačný program Kvalita životného prostredia |
| OP ĽZ | Operačný program Ľudské zdroje |
| OP RH | Operačný program Rybné hospodárstvo |
| OZE | Obnoviteľné zdroje energie |
| PD SR  PO 9-13 VaI | Partnerská dohoda Slovenskej republiky na roky 2014 – 2020  Prioritná os 9-13 Výskum a inovácie |
| PRV | Program rozvoja vidieka |
| RIS3 | Stratégia výskumu a inovácií pre inteligentnú špecializáciu Slovenskej republiky |
| RO | Riadiaci orgán |
| SAV | Slovenská akadémia vied |
| SBA | Slovak Business Agency |
| SO | Sprostredkovateľský orgán |
| SPP | Spoločná poľnohospodárska politika |
| SR | Slovenská republika |
| MIRRI SR | Ministerstvo investícií, regionálneho rozvoja a informatizácie Slovenskej republiky |
| VaV | Výskum a vývoj |
| VEGA | Vedecká grantová agentúra Ministerstva školstva, vedy, výskumu a športu Slovenskej republiky a Slovenskej akadémie vied |
| VS | Verejná správa |

1. Zoznam príloh

Príloha č. 1 k metodickému pokynu č. 11 - Identifikované synergie na programovej úrovni

1. Nariadenie Európskeho parlamentu a Rady (EÚ) č. 1303/2013 zo 17. decembra 2013, ktorým sa stanovujú spoločné ustanovenia o Európskom fonde regionálneho rozvoja, Európskom sociálnom fonde, Kohéznom fonde, Európskom poľnohospodárskom fonde pre rozvoj vidieka a Európskom námornom a rybárskom fonde a ktorým sa stanovujú všeobecné ustanovenia o Európskom fonde regionálneho rozvoja, Európskom sociálnom fonde, Kohéznom fonde a Európskom námornom a rybárskom fonde, a ktorým sa zrušuje nariadenie Rady (ES) č. 1083/2006 v platnom znení [↑](#footnote-ref-2)
2. kapitola vypracovaná v súlade s dokumentom EK „Enabling synergies between European Structural and Investment Funds, Horizon 2020 and other research, innovation and competitiveness-related Union programmes, Guidance for policy-makers and implementing bodies“ [↑](#footnote-ref-3)
3. čl. 13 ods. 3 nariadenia o ESF stanovuje, že výdavky na operácie vzniknuté mimo EÚ môžu byť do výšky 3 % rozpočtu operačného programu ESF, alebo časti ESF na operačnom programe financovanom z viacerých fondov, oprávnené na príspevok z ESF pod podmienkou, že ide o realizáciu tematického cieľa „podpora udržateľnej a kvalitnej zamestnanosti a podporu pracovnej mobility“ alebo „investície do vzdelávania, odbornej prípravy a odbornej prípravy pre zručnosti a celoživotné vzdelávanie“ a za predpokladu, že príslušný monitorovací výbor dal súhlas na operáciu alebo príslušné druhy dotknutých operácií [↑](#footnote-ref-4)
4. schválená uznesením vlády SR č. 665/2013 zo dňa 13. 11. 2013 [↑](#footnote-ref-5)
5. Harmonogram vyhlasovania výziev, vyzvaní národných projektov, vyzvaní veľkých projektov a vyzvaní projektov technickej pomoci je súbor dokumentov, v ktorom sa okrem časového plánu uvedú aj synergie v zmysle Systému riadenia EŠIF, kapitoly 1.3.1.9. [↑](#footnote-ref-6)
6. Viď kapitola 4.2 [↑](#footnote-ref-7)
7. European Citizen Action Service (ECAS), podporovaná EK, ktorá každoročne vydáva titul „Sprievodca európskymi fondmi na podporu neziskového sektora“, vrátane užitočných tipov pre získanie európskych finančných prostriedkov. E-mail: [info@ecas.org](mailto:info@ecas.org) a webové sídlo: <http://www.ecas.org/>. Cieľom jednotného informačného systému je poskytovanie užitočných tipov a návodov o témach súvisiacich s fondmi EÚ pre potenciálneho žiadateľa, resp. prijímateľa pomoci [↑](#footnote-ref-8)
8. Rozhodnutie EK C(2014)4134 zo dňa 20. júna 2014 o schválení Partnerskej dohody SR na roky 2014 – 2020 [↑](#footnote-ref-9)
9. Systém riadenia európskych štrukturálnych a investičných fondov na programové obdobie 2014-2020 prístupný na webovom sídle: <http://www.partnerskadohoda.gov.sk/zakladne-dokumenty/> [↑](#footnote-ref-10)
10. Pre účely tohto metodického pokynu sa za RO považuje aj RO pre programy EÚS. SO je v zmysle zmluvy o vykonávaní časti úloh riadiaceho orgánu sprostredkovateľským orgánom povinný poskytnúť potrebnú súčinnosť RO pri plnení povinností vyplývajúcich z tohto metodického pokynu. [↑](#footnote-ref-11)
11. Povinnosť predkladať HVVV pre finančné nástroje, vrátane identifikácie synergií, sa nevzťahuje na orgán zodpovedný za EÚS, PRV, OP RH a OP TP [↑](#footnote-ref-12)
12. Týmto nie dotknutá povinnosť RO (SORO) intenzívnejšieho aktualizovania HVVV zverejnením na stránke príslušného RO (SO) pre aktuálny prehľad dopytovo orientovaných projektov na základe bodu 6 kapitoly 3.1 SR EŠIF . [↑](#footnote-ref-13)
13. Aktualizácia HVVV sa predkladá formou farebného odlíšenia doplnených/zmenených údajov do poslednej aktuálnej verzie HVVV. [↑](#footnote-ref-14)
14. Uznesenie vlády SR č. 19 zo dňa 17. 01. 2018 Koordinácia nástrojov podpory EÚ a makroregionálnych stratégií v Slovenskej republike, https://rokovania.gov.sk/RVL/Resolution/16403/1 [↑](#footnote-ref-15)